לפעמים כל מה שצריך כדי להגביר את הפרודוקטיביות שלכם זה פשוט לקחת כמה ימי חופש, לעשות סוויץ’ בראש ולצאת לדרך חדשה. במקום ללכת עם הראש בקיר ולהביא את עצמכם עד קצה גבול היכולת, תחשבו מסלול מחדש, תטענו מצברים ותחזרו רעננים ומלאי אנרגיות והתלהבות. אתם צריכים לתפוס פיקוד ולקחת שליטה על החיים והזמן שלכם כדי לבנות בחוכמה את סדר היום האופטימלי עבורכם. תשמרו על פתיחות מחשבתית ותהיו מוכנים להתאים את הלו"ז שלכם לשינויים, לנסיבות ולתקופות מעבר רגישות, תגדירו סדר עדיפויות ברור, תפנו זמן לתחביבים ולתחומי העניין שלכם ותחשבו כיצד לשלב אותם בצורה הטובה ביותר בסדר היום שלכם ותדעו מתי צריך לקחת פסק זמן ולנוח. פרודוקטיביות היא מיומנות שצריך לפתח ולטפח. זה אומר שכל אחד יוכל ללמוד כיצד להתנהל בצורה יעילה ופרודוקטיבית יותר אם הוא יקדיש מחשבה, מאמץ ותשומת לב לתרגול כל הכלים והכישורים הנדרשים לניהול זמן חכם ויעיל יותר.